|  |
| --- |
| **UAB „VILNIAUS VANDENYS“ STRATEGINIO PLANAVIMO IR STEBĖSENOS POLITIKA** |
| **Tikslas** | Nustatyti pagrindinius UAB „Vilniaus vandenys“ strateginio planavimo ir stebėsenos etapus, juose dalyvaujančias šalis ir jų atsakomybes, pagrindinius planavimo ir stebėsenos dokumentų parengimo terminus ir periodiškumą, turinio reikalavimus bei valdymo ir priežiūros priemones. |
| **Taikymo sritis** | Visi Bendrovės padaliniai. |
| **Susiję teisės aktai**  | UAB „Vilniaus vandenys“ veiklos strategijos, veiklos ir plėtros plano įgyvendinimo stebėsenos ir kontrolės tvarkos aprašas (VP.11.2.1),Biudžeto ir finansinės apskaitos gairės (aktuali redakcija),Rizikų valdymo politika ir Rizikų valdymo tvarkos aprašas (VP.24.3),Vadovų tarybos darbo reglamentas (aktuali redakcija),Lietuvos Respublikos geriamojo vandens tiekimo ir nuotekų tvarkymo įstatymas,LR ūkio ministerijos parengtos Strateginio planavimo ir strateginio valdymo gairės,Lietuvos Respublikos aplinkos ministro 2015 m. sausio 8 d. įsakymu Nr. D1-11 patvirtintos Geriamojo vandens tiekėjų ir nuotekų tvarkytojų veiklos planų rengimo taisyklės,kt. Bendrovės veiklą reglamentuojantys teisės aktai. |

**TURINYS**

|  |
| --- |
| [1. SPECIALIOSIOS SĄVOKOS IR SUTRUMPINIMAI 1](#_Toc126909609)[2. BENDROSIOS NUOSTATOS 2](#_Toc126909610)[3. BENDROVĖS VEIKLOS PLANAVIMO SISTEMA 2](#_Toc126909611)[4. BENDROVĖS VEIKLOS STEBĖSENOS SISTEMA 3](#_Toc126909612)[5. BAIGIAMOSIOS NUOSTATOS 4](#_Toc126909613)[6. PRIEDAI 4](#_Toc126909614)SPECIALIOSIOS SĄVOKOS IR SUTRUMPINIMAI |
| **Bendrovė** | UAB „Vilniaus vandenys“. |
| **Biudžetas** | Dokumentas, kuriame pateikiamas pajamų ir sąnaudų, finansinės padėties bei investicijų įvertinimas nustatytam ateities ataskaitiniam 1 metų laikotarpiui.  |
| **Investicijos (CAPEX)**  | Bendrovės investicijos į ilgalaikį turtą, įskaitant investicijas į nebaigtą statybą, tačiau neįskaitant ilgalaikio turto tiekėjams sumokėtų avansų. |
| **OPEX** | Veiklos sąnaudos, išskyrus nusidėvėjimo ir amortizacijos bei turto vertės sumažėjimo ir nurašymų sąnaudas.  |
| **Metinis pirkimų planas** | Bendrovės generalinio direktoriaus patvirtintas planuojamų atlikti einamaisiais kalendoriais metais pirkimų planas, kurio planuojamų atlikti pirkimų suvestinė skelbiama Centrinėje viešųjų pirkimų informacinėje sistemoje.  |
| **Stebėsena** | Esminiai stebėsenos principai, stebėsenos dokumentai, jų forma, rengimo periodiškumas, terminai, procesas, dalyvaujančios susijusios vidaus ir išorės šalys bei kiti elementai, kurie kartu sudaro Stebėseną. |
| **Strategija**  | UAB „Vilniaus vandenys“ ilgalaikės veiklos strategijos dokumentas, kuriuo nustatomos Bendrovės strateginės kryptys, tikslai ir uždaviniai dešimtmečiui |
| **Veiklos ir plėtros planas (VPP)** | Bendrovės veiklos ir plėtros planas (5 metų laikotarpio) – veiklos planavimo dokumentas, kuris įgyvendina Bendrovės ilgalaikės veiklos strategijos kryptis ir tikslus, nustato veiklos plėtros kryčių ir tikslų įgyvendinimo priemones, terminus, reikalingas investicijas. Dokumentas atitinka LR aplinkos ministro įsakymu patvirtintų Geriamojo vandens tiekėjų ir nuotekų tvarkytojų veiklos planų rengimo taisyklių nuostatas, teikiamas VERT derinant Bendrovės investicijas. |

# BENDROSIOS NUOSTATOS

* 1. Bendrovės strateginio planavimo ir stebėsenos politika (toliau – Politika) įtvirtina UAB „Vilniaus vandenys“ veiklos planavimo ir stebėsenos procesą.
	2. Politikos tikslas – nustatyti pagrindinius UAB „Vilniaus vandenys“ planavimo ir stebėsenos proceso etapus, juose dalyvaujančias šalis ir jų atsakomybės apibrėžimą, pagrindinius planavimo ir stebėsenos dokumentų parengimo terminus ir periodiškumą, turinio reikalavimus bei valdymo ir priežiūros priemones.
	3. Bendrovės ilgalaikės veiklos strategija (toliau – Strategija) rengiama 10 m. laikotarpiui, kasmet ją atnaujinant „slenkančiu principu“ (angl. *rolling strategy*), siekiant, kad Bendrovė nuolat turėtų strateginį planą ateities perspektyvoje dešimčiai metų.
	4. Rengiant Strategiją atsižvelgiama į Bendrovės paskirtį (pagrindinį veiklos tikslą, angl. *purpose*) – tiekti vandenį visaverčiam gyvenimui, saugoti gyvybę ir gamtą, taip pat sutariama dėl vizijos, misijos, vertybių, strateginių krypčių, ilgalaikių tikslų ir pagrindinių kokybinių ir finansinių rodiklių.
	5. Bendrovės strategijos turinys atitinka Lietuvos Respublikos ekonomikos ir inovacijų ministerijos parengtas Strateginio planavimo ir strateginio valdymo gaires ir kitas aktualias su strategijų rengimu susijusias VšĮ „Valdymo koordinavimo centras“ (toliau – VKC) rekomendacijas.
	6. Bendrovės padaliniai, įgyvendinami Strategijoje įtvirtintus tikslus ir uždavinius, gali parengti atskirų sričių strateginius planus (funkcines substrategijas). Šias substrategijas tvirtina Bendrovės valdyba.

# BENDROVĖS VEIKLOS PLANAVIMO SISTEMA

* 1. Bendrovės veiklos strateginis planavimas – procesas, kurio metu nustatomos Bendrovės veiklos strateginės kryptys ir tikslai Bendrovės ilgalaikėje perspektyvoje.
	2. Bendrovė, gavusi Akcininko lūkesčių laišką ir įvertinusi jame nurodytus lūkesčius dėl Bendrovės ilgalaikės veiklos perspektyvos, peržiūri ir, esant būtinybei, atnaujina Strategiją.
	3. Pagal poreikį, bet ne rečiau kaip kas 3 metus, turi būti atlikta išsami Lietuvos ir užsienio vandentvarkos sektoriaus lyginamoji analizė (angl. *benchmark analysis*) bei įvertinta Bendrovės veikla kitų vandentvarkos įmonių kontekste.
	4. Pagal poreikį, bet ne rečiau kaip kas 2 metus, turi būti parengti ar atnaujinti galimi ateities scenarijai, kuriems Bendrovė turi pasiruošti.
	5. Strategijos atnaujinimas pradedamas ne vėliau kaip per vieną mėnesį einamaisiais metais gavus Akcininko lūkesčių laišką, pasikeitus išorinės aplinkos tendencijoms, ateities perspektyvoms ar esant kitoms svarbioms aplinkybėms. Einamaisiais metais „slenkančiu principu“ atnaujinta strategija turi būti patvirtinta Bendrovės Valdybos ne vėliau kaip iki einamųjų metų lapkričio 30 d.
	6. Remiantis Strategija ir joje numatytais tikslais, kasmet parengiamas ar atnaujinamas Bendrovės rizikų registras.
	7. Remiantis Strategija ir rizikų registru, parengiamas Bendrovės Veiklos ir plėtros planas 5 metų laikotarpiui. Kasmet atnaujinus Strategiją „slenkančių principu“, esant poreikiui, atnaujinamas ir Veiklos ir plėtros planas.
	8. Remiantis Strategija ir Veiklos ir plėtros planu, esant poreikiui, rengiamos atskirų Bendrovės veiklos sričių funkcinės substrategijos. Atnaujinus Strategiją ar Veiklos ir plėtros planą, esant poreikiui, turi būti atnaujintos substrategijos.
	9. Remiantis Strategijoje iškeltais finansiniais tikslais ir Veiklos ir plėtros planu, parengiamas 1 metų Bendrovės biudžetas bei 4 metų, einančių po ataskaitinio laikotarpio, prognozė.
	10. Remiantis Strategija ir Biudžetu, parengiami Bendrovės metiniai tikslai.
	11. Remiantis Biudžetu, kasmet parengiamas Bendrovės metinis pirkimų planas.
	12. Planavimo proceso dokumentai, jų tvirtinimas ir viešinimas:

|  |  |  |  |  |
| --- | --- | --- | --- | --- |
| **Eil. Nr.** | **Planavimo dokumentas** | **Planavimo laikotarpis** | **Dokumentą tvirtina** | **Viešinimas** |
| 1. | Lietuvos ir užsienio vandentvarkos sektoriaus lyginamoji analizė (angl. benchmark analysis) | Esama situacija | Nėra formaliai tvirtinama.Pristatoma Bendrovės valdybai ir padaliniams. | Bendrovės viduje |
| 2. | Ateities scenarijai, kuriems Bendrovė turi pasiruošti | 10 metų ir daugiau | Nėra formaliai tvirtinama.Pristatoma Bendrovės valdybai ir padaliniams. | Bendrovės viduje |
| 3. | Strategija | 10 metų  | Bendrovės valdyba | Strategijos santrauka viešinama Bendrovės interneto svetainėje |
| 4. | Rizikų registras | 5 metai | Bendrovės valdyba | Bendrovės viduje |
| 5. | Veiklos ir plėtros planas  | 5 metai | Bendrovės valdyba | Bendrovės interneto svetainėje |
| 6. | Bendrovės veiklos sričių funkcinės substrategijos | 1-10 metų  | Bendrovės valdyba | Bendrovės viduje |
| 7. | Biudžetas ir prognozė 4 metams | 1 metai | Bendrovės valdyba | Bendrovės viduje |
| 8. | Bendrovės metiniai tikslai | 1 metai | Bendrovės valdyba | Bendrovės viduje |
| 9. | Metinis pirkimų planas | 1 metai | Generalinis direktorius | Centrinėje viešųjų pirkimų informacinėje sistemoje ir Bendrovės interneto svetainėje |

* 1. Bendrovės padaliniai, atsakingi už šios Politikos 3.12 p. nurodytų planavimo proceso dokumentų parengimą, nurodomi šią Politiką įgyvendinančiuose Bendrovės veiklos dokumentuose.

# BENDROVĖS VEIKLOS STEBĖSENOS SISTEMA

* 1. Bendrovės veiklos stebėsena vyksta šiais etapais:
		1. Bendrovės Strategijos įgyvendinimo stebėsena;
		2. Veiklos ir plėtros plano rodiklių stebėsena;
		3. Bendrovės veiklos sričių funkcinių substrategijų įgyvendinimo stebėsena;
		4. Bendrovės metinių tikslų vykdymo stebėsena;
		5. Biudžeto (Pajamų ir sąnaudų plano, Investicijų (CAPEX) plano) įgyvendinimo stebėsena ir finansinių rizikų įvertinimas;
		6. Bendrovės rizikų valdymo priemonių stebėsena.
		7. Bendrovės metinio pirkimų plano stebėsena.
	2. Stebėsenos elementai ir periodiškumas:

|  |  |  |  |
| --- | --- | --- | --- |
| **Eil. Nr.** | **Stebėsenos elementas** | **Stebėsenos periodiškumas** | **Suinteresuotos šalys (kam teikiama ataskaita, atlikus stebėseną)** |
| 1. | Strategijos įgyvendinimo stebėsena | Ne rečiau kaip 2 kartus per metus | Bendrovės valdyba ir Vadovų taryba |
| 2. | Bendrovės strateginių tikslų ir uždavinių rodiklių progreso stebėsena | Kartą per mėnesį | Bendrovės valdyba ir Vadovų taryba |
| 3. | Veiklos ir plėtros plano rodiklių stebėsena | Ne rečiau kaip kartą per ketvirtį | Bendrovės valdyba, Audito komitetas ir Vadovų taryba |
| 4. | Bendrovės veiklos sričių funkcinių substrategijų įgyvendinimo stebėsena | Ne rečiau kaip 2 kartus per metus | Tarnybų vadovai, Audito komitetas |
| 5. | Bendrovės metinių tikslų vykdymo stebėsena | Kartą per mėnesį | Bendrovės valdyba, Audito komitetas ir Vadovų taryba |
| 6. | Bendrovės finansinių rezultatų stebėsena | Kartą per mėnesį | Bendrovės valdyba, Audito komitetas ir Vadovų taryba |
| 7. | Bendrovės rizikų valdymo priemonių plano stebėsena | Ne rečiau kaip kartą per ketvirtį | Bendrovės valdyba, Audito komitetas ir Vadovų taryba |
| 8. | Bendrovės metinio pirkimų plano stebėsena | Ne rečiau kaip kartą per ketvirtį | Bendrovės valdyba ir Vadovų taryba |

* 1. Bendrovės padaliniai, atsakingi už šios Politikos 4.2 p. nurodytos stebėsenos dokumentų parengimą, nurodomi šią Politiką įgyvendinančiuose Bendrovės veiklos dokumentuose.

# BAIGIAMOSIOS NUOSTATOS

* 1. Politiką tvirtina, keičia ir panaikina Bendrovės valdyba.
	2. Politika peržiūrima ne rečiau kaip kas trejus metus, taip pat keičiantis Bendrovės strateginiams tikslams ir kryptims. Už Politikos parengimą ir atnaujinimą atsakingas Generalinio direktoriaus patarėjas Bendrovės veiklos valdymo klausimais.
	3. Politika taikoma visiems Bendrovės padaliniams.
	4. Politikos nuostatų įgyvendinimas detalizuojamas kituose Bendrovės dokumentuose, kuriuos tvirtina Bendrovės generalinis direktorius savo kompetencijos ribose.
	5. Ši politika skelbiama viešai Bendrovės interneto svetainėje https://www.vv.lt.
	6. Bendrovės padalinių, kurių darbuotojai savo veikloje turi vadovautis šia Politika, vadovai atsakingi už darbuotojų supažindinimą su Politika.

**1 priedas**

**Planavimo dokumentų rengimo laiko juosta metuose ir dokumentų parengimo terminai**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Planavimo dokumentai** | **Sau** | **Vas** | **Kov** | **Bal** | **Geg** | **Bir** | **Lie** | **Rugpj** | **Rugs** | **Spa** | **Lap** | **Gruo** | **Sau** |
| Lietuvos ir užsienio vandentvarkos sektoriaus lyginamoji analizė (angl. benchmark analysis)[[1]](#footnote-1) |  |  | 03-31 |  |  |  |  |  |  |  |  |  |  |
| Ateities scenarijai, kuriems Bendrovė turi pasiruošti[[2]](#footnote-2) |  |  | 03-31 |  |  |  |  |  |  |  |  |  |  |
| Strategija |  |  |  |  |  |  |  |  |  |  | 11-30 |  |  |
| Bendrovės veiklos sričių funkcinės substrategijos |  |  |  |  |  |  |  |  |  |  |  | 12-31 |  |
| Rizikų registras |  |  |  |  |  |  |  | 08-31 |  |  |  |  |  |
| Veiklos ir plėtros planas |  |  |  |  |  |  |  |  |  |  | 11-30 |  |  |
| Biudžetas ir prognozė 4 metams |  |  |  |  |  |  |  |  |  |  |  | 12-31 |  |
| Bendrovės metiniai tikslai |  |  |  |  |  |  |  |  |  |  |  | 12-31 |  |
| Metinis pirkimų planas |  |  |  |  |  |  |  |  |  |  |  |  | 01-15 |

1. Ne rečiau kaip kartą per 3 metus [↑](#footnote-ref-1)
2. Ne rečiau kaip kartą per 2 metus [↑](#footnote-ref-2)